Oficialusis leidinys L 236 , 23/09/2003 p. 0851 - 0853



6. TRANSPORTO POLITIKA 1. 31991 L 0440: 1991 m. liepos 29 d. Tarybos direktyva 91/440/EEB dėl Bendrijos geležinkelių plėtros (OL L 237, 1991 8 24, p. 25) su paskutiniais pakeitimais, padarytais: - 32001 L 0012: 2001 2 26 Europos Parlamento ir Tarybos direktyva 2001/12/EB (OL L 75, 2001 3 15, p. 1). Iki 2006 m. gruodžio 31 d. Tarybos direktyvos 91/440/EEB 10 straipsnio 3 dalis taikoma Vengrijoje laikantis šių sąlygų: - Magyar Államvasutak Rt. (MÁV) nediskriminuodama bendradarbiauja su geležinkelio įmonėmis, teikiančiomis tarptautinio krovinių vežimo geležinkeliais paslaugas importui, eksportui ir tranzitui per Vengriją. Direktyvos 10 straipsnio 1 ir 2 dalyje numatytos prieigos teisės suteikiamos be apribojimų. - bent 20 % visų metinių transeuropinio krovinių vežimo geležinkeliais tinklo Vengrijoje pajėgumų paliekama kitoms geležinkelio įmonėms nei MÁV, ir išvykimo-atvykimo laikas yra panašus į kelionės laiką keliaujant su MÁV. Faktinis kiekvienos geležinkelių linijos pajėgumas nurodomas infrastruktūros valdytojo tinklo nuostatuose. Pirmiau nurodytas 20 % bendrų metinių pajėgumų apima Direktyvos 91/440/EEB 10 straipsnio 1, 2 ir 3 dalyse nurodytas prieigos teises. 2. 31992 L 0014: 1992 m. kovo 2 d. Tarybos reglamentas 92/14/EEB dėl lėktuvų, kuriems taikomi Tarptautinės civilinės aviacijos konvencijos antrosios redakcijos (1988) 16 priedo 1 tomo II dalies 2 skyriaus reikalavimai, naudojimo apribojimo (OL L 76, 1992 3 23, p. 21) su paskutiniais pakeitimais, padarytais: - 32001 R 0991: 2001 5 21 Komisijos reglamentu (EB) Nr. 991/2001 (OL L 138, 2001 5 22, p. 12). Nukrypstant nuo Direktyvos 92/14/EEB 2 straipsnio 2 dalies, tos direktyvos 2 straipsnio 1 dalies a punkte išdėstytos sąlygos iki 2004 m. gruodžio 31 d. Vengrijoje netaikomos orlaiviams, įregistruotiems ir aptarnaujamiems fizinių ar juridinių asmenų, įsteigtų Azerbaidžane, Kazachstane, Moldovoje, Rusijos Federacijoje, Turkmėnistane ir Ukrainoje. 3. 31993 R 3118: 1993 m. spalio 25 d. Tarybos reglamentas (EEB) Nr. 3118/93, nustatantis sąlygas, kuriomis nerezidentai vežėjai gali teikti krovinių vežimo nacionaliniais keliais paslaugas valstybėje narėje (OL L 279, 1993 11 12, p. 1), su paskutiniais pakeitimais, padarytais: - 32002 R 0484: 2002 3 1 Europos Parlamento ir Tarybos reglamentu (EB) Nr. 484/2002 (OL L 76, 2002 3 19, p. 1). a) Nukrypstant nuo Reglamento (EEB) Nr. 3118/93 1 straipsnio ir iki trečiųjų metų nuo įstojimo dienos pabaigos, Vengrijoje įsisteigę vežėjai nedalyvauja teikiant krovinių vežimo nacionaliniais keliais paslaugas kitose valstybėse narėse, o kitose valstybėse narėse įsisteigę vežėjai nedalyvauja teikiant krovinių vežimo nacionaliniais keliais paslaugas Vengrijoje. b) Iki trečiųjų metų nuo įstojimo dienos pabaigos valstybės narės praneša Komisijai, ar jos pratęs šį laikotarpį ne ilgiau kaip dvejiems metams, ar nuo šiol jos visiškai taikys šio reglamento 1 straipsnį. Nepranešus, yra taikomas reglamento 1 straipsnis. Tik tie vežėjai, kurie yra įsisteigę tose valstybėse narėse, kuriose taikomas reglamento 1 straipsnis, gali teikti krovinių vežimo nacionaliniais keliais paslaugas tose valstybėse narėse, kuriose 1 straipsnis taip pat yra taikomas. c) Tos valstybės narės, kuriose reglamento 1 straipsnis taikomas, remdamosi pirmiau nurodyta b dalimi, gali naudotis toliau išdėstyta procedūra iki penktųjų metų nuo įstojimo dienos pabaigos. Jei pirmesnėje pastraipoje minėtos valstybės narės nacionalinėje rinkoje ar jos dalyse atsiranda didelių trikdymų dėl kabotažo ar dėl kabotažo ji yra apsunkinama, pavyzdžiui, dėl per didelės pasiūlos palyginti su paklausa ar dėl grėsmės didelės dalies įmonių, vežančių krovinius, finansiniam stabilumui ar išlikimui, ta valstybė narė apie tai praneša Komisijai ir kitoms valstybėms narėms ir pateikia joms visą susijusią informaciją. Remdamasi šia informacija, valstybė narė gali paprašyti Komisiją visiškai ar iš dalies sustabdyti reglamento 1 straipsnio taikymą, kad būtų atkurta normali padėtis. Komisija, remdamasi atitinkamos valstybės narės pateikta informacija, išanalizuoja padėtį ir per vieną mėnesį nuo prašymo gavimo dienos nusprendžia, ar reikia imtis apsaugos priemonių. Taikoma 7 straipsnio 3 dalies antrojoje, trečiojoje ir ketvirtojoje pastraipose bei 4, 5 ir 6 dalyse numatyta procedūra. Skubiais ir išimtiniais atvejais pirmojoje pastraipoje nurodyta valstybė narė gali sustabdyti reglamento 1 straipsnio taikymą ir iškart po to pateikti pagrįstą pranešimą Komisijai. d) Kol reglamento 1 straipsnis netaikomas, valstybės narės, remdamosi pirmiau išdėstytomis a ir b dalimis, gali reguliuoti galimybę teikti krovinių vežimo nacionaliniais keliais paslaugas, palaipsniui keisdamosi kabotažo leidimais dvišalių susitarimų pagrindu. Tai gali apimti visiško liberalizavimo galimybę. e) a-c dalių taikymas neturi lemti didesnio galimybių teikti krovinių vežimo nacionaliniais keliais paslaugas palyginti su tomis, kurios buvo Stojimo sutarties pasirašymo dieną. 4. 31996 L 0053: 1996 m. liepos 25 d. Tarybos direktyva 96/53/EB, nustatanti tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę (OL L 235, 1996 9 17, p. 59), su paskutiniais pakeitimais, padarytais: - 32002 L 0007: 2002 2 18 Europos Parlamento ir Tarybos direktyva 2002/7/EB (OL L 67, 2002 3 9, p. 47). Nukrypstant nuo Direktyvos 96/53/EB 3 straipsnio 1 dalies, transporto priemonės, atitinkančios tos direktyvos I priede išdėstytus 3.2.1, 3.4.1, 3.4.2, 3.5.1 ir 3.5.3 kategorijų ribinius dydžius, iki 2008 m. gruodžio 31 d. gali naudotis nemodernizuotomis Vengrijos kelių tinklo dalimis tik, jei jos atitinka Vengrijos nustatytas ašių apkrovos reikalavimus. Vengrija toliau laikosi orientacinėje lentelėje išdėstyto jos pagrindinio tranzito tinklo modernizavimo tvarkaraščio. Visos infrastruktūros investicijos, kuriose naudojami Bendrijos biudžeto fondai, užtikrina, kad keliai yra tiesiami ar modernizuojami, atsižvelgiant į tai, kad statinio leistinoji apkrova būtų 11,5 tonos vienai ašiai. Vykdant modernizavimą, palaipsniui Vengrijos kelių tinklu gali naudotis tarptautiniuose vežimuose dalyvaujančios transporto priemonės, atitinkančios šioje direktyvoje nustatytus ribinius dydžius. Laikini papildomi mokesčiai už tarptautiniuose vežimuose dalyvaujančių transporto priemonių, atitinkančių direktyvoje nustatytus ribinius dydžius, naudojimąsi nemodernizuotomis tinklo dalimis taikomi nediskriminaciniu būdu. Transporto priemonės, viršijančios Vengrijoje nustatytas 10 tonų ašies apkrovos ribas transporto priemonei be pneumatinės pakabos ir 11 tonų transporto priemonei su pneumatine pakaba, įsigyja Vengrijos maršruto leidimą, kad užtikrintų tam tikrų kelių struktūrų ir tiltų apvažiavimą. Vengrija sutinka su 0,5 tonos paklaida matuojant transporto priemonės su pneumatine pakaba ašies apkrovą ir ji taikys laikinus papildomus mokesčius tik, jei ašies apkrova viršija 11,5 tonų. Laikini papildomi mokesčiai netaikomi transporto priemonėms, atitinkančioms direktyvoje nustatytus ribinius dydžius, jei jos naudojasi šiais pagrindiniais tranzito keliais: - tranzito kelias Hegyeshalom/Nagylak (IV Visos Europos koridorius): E60 kelias nuo Austrijos sienos iki Hegyeshalom ir Budapešto, E60 Budapešto pietinis apvažiavimas, E75 kelias nuo Budapešto iki Kiskunfélegyháza; - tranzito kelias Rajka/Nagylak (IV Visos Europos koridorius): E65 kelias nuo Slovakijos sienos iki Rajka ir Hegyeshalom, E60 kelias nuo Hegyeshalom iki Budapešto, E60 Budapešto pietinis apvažiavimas, E75 kelias nuo Budapešto iki Kiskunfélegyháza; - tranzito kelias Tornyiszentmiklós/Nagylak (V ir IV Visos Europos koridoriai): nuo Siófok ir Budapešto, E60 Budapešto pietinis apvažiavimas, E75 kelias nuo Budapešto iki Kiskunfélegyháza; - tranzito kelias Hegyeshalom/Röszke (IV ir X Visos Europos koridoriai): E60 kelias nuo Austrijos sienos iki Hegyeshalom ir Budapešto, E60 Budapešto pietinis apvažiavimas, E75 kelias nuo Budapešto iki Kiskunfélegyháza; - tranzito kelias Rajka/Röszke (IV ir X Visos Europos koridoriai): E65 kelias nuo Slovakijos sienos iki Rajka ir Hegyeshalom, E60 kelias nuo Hegyeshalom iki Budapešto, E60 Budapešto pietinis apvažiavimas, E75 kelias nuo Budapešto iki Kiskunfélegyháza. Kelių modernizavimo programa (km) Pagrindinių kelių tinklas | 2001 | 2002 | 2003 | 2004 | 2005 | 2006 | Iš viso | | 2007 | 2008 | Iš viso (2007-2008) | Iš viso (2001-2008) | CONF-H 37/00 2 priedo žemėlapyje nurodytų kelių sutvirtinimas (2, 3, 4, 6, 8, 33, 35, 42, 44, 47, 56, 61 kelias) | | 78 | 126 | 270 | 270 | 270 | 1014 | | | | | 1014 | Sutvirtinimas (41, 49, 51, 58 kelio) | | | | 51 | 65 | 69 | 185 | Sutvirtinimas (74, 87, 86 kelio) | 100 | 100 | 200 | 385 | Sutvirtinimas (kitų kelių) | 30 | 50 | 70 | 70 | 70 | 70 | 360 | Sutvirtinimas (kitų kelių) | 70 | 70 | 140 | 500 | Naujų tiesimas (daugiausia apvažiavimai) | 29 | 49 | 45 | 27 | 35 | 61 | 246 | Naujų tiesimas (daugiausia apvažiavimai) | 60 | 60 | 120 | 366 | Iš viso pagrindinių kelių | 59 | 177 | 241 | 418 | 440 | 470 | 1805 | | 230 | 230 | 460 | 2265 | Automagistralių ir greitkelių tinklas | | | | | | | | | | | | | Naujų tiesimas (M0, M3, M5, M7, M30, M35, M43, M70) | | 65 | 24 | 20 | 237 | 85 | 431 | Nauji tiesimai (M6-56, M7, M8, M0) | 177 | 165 | 342 | 773 | Iš viso | 59 | 242 | 265 | 438 | 677 | 555 | 2236 | | 407 | 395 | 802 | 3038 | --------------------------------------------------